Document ID: 31997R2494

KOMISSION ASETUS (EY) N:o 2494/97,
annettu 12 päivänä joulukuuta 1997,
tuontitodistusten antamisesta merentakaisista maista ja merentakaisilta alueilta peräisin olevalle CN-koodiin 1006 kuuluvalle riisille komission asetuksella (EY) N:o 2352/97 käyttöön otettujen erityistoimenpiteiden yhteydessä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon merentakaisten maiden ja alueiden assosioinnista Euroopan talousyhteisöön 25 päivänä heinäkuuta 1991 tehdyn neuvoston päätöksen 91/482/ETY (1), sellaisena kuin se on viimeksi muutettuna neuvoston päätöksellä 97/803/EY (2),
ottaa huomioon merentakaisista maista ja merentakaisilta alueilta peräisin olevan riisin tuontia koskevista erityistoimenpiteistä 28 päivänä marraskuuta 1997 annetun komission asetuksen (EY) N:o 2352/97 (3) ja erityisesti sen 4 artiklan 3 kohdan,
sekä katsoo, että
asetuksella (EY) N:o 2352/97 otetaan käyttöön merentakaisista maista ja merentakaisilta alueilta, jäljempänä `MMA`, peräisin olevan riisin tuontia koskevia erityistoimenpiteitä; näillä toimenpiteillä taataan seurantajärjestelmässä tapahtuvan tuonnin tuontitullittomuus; niissä säädetään erityisesti toimijan esittämien tuontitodistushakemusten päivittäisestä rajoittamisesta; mainitun asetuksen 4 artiklan 3 kohdassa säädetään, että jos haetut määrät ylittävät kuukausittaisen 13 300 tonnin määrän riisiä vastaavana määränä esikuorittua riisiä ja jos ylitys uhkaa yhteisön markkinatilanteen arvion perusteella aiheuttaa huomattavia häiriöitä yhteisön markkinoilla, kymmenen työpäivän kuluessa ylityspäivästä komissio vahvistaa päivänä, jona ylitys muodostaa huomattavan häiriön riskin, jätettyihin hakemuksiin sovellettavan vähennyskertoimen, hylkää edellisessä luetelmakohdassa tarkoitetun ylityspäivän jälkeen jätetyt hakemukset ja keskeyttää uusien hakemusten jättämisen kuluvan kuukauden osalta, ja
2 päivänä joulukuuta 1997 haetut 13 300 tonnin määrän ylittävät määrät ovat 7 072 tonnia; komissio on suorittanut erityistutkimuksen kyseisten määrien osalta yhteisön riisimarkkinoiden tilanteen ja kehityksen arvion perusteella; ottaen huomioon markkinointivuoden 1997/1998 aikana saatu tavanomainen indica-riisisato tutkimuksen perusteella on todettu kyseisten määrien voivan aiheuttaa huomattavia häiriöitä näillä markkinoilla erityisesti yhteisön indica-riisin viljelyalojen siirtämisen ja hintatason alenemisen osalta; tämän vuoksi on syytä soveltaa asetuksen (EY) N:o 2352/97 4 artiklan 3 kohtaa,
ON ANTANUT TÄMÄN ASETUKSEN:
1 artikla
Asetuksessa (EY) N:o 2352/97 säädetyn järjestelmän mukaisesti haetut CN-koodiin 1006 kuuluvan riisin ja rikkoutuneiden riisinjyvien tuontitodistukset annetaan hakemuksissa oleville määrille siten, että
2 päivänä joulukuuta 1997 jätettyihin hakemuksiin sovelletaan vähennysprosenttia 69,8575.
2 artikla
CN-koodiin 1006 kuuluvaa riisiä ja rikkoutuneita riisinjyviä koskeville tuontitodistushakemuksille, jotka on jätetty 3 päivästä joulukuuta 1997 alkaen, ei anneta tuontitodistusta asetuksessa (EY) N:o 2352/97 säädetyssä järjestelmässä.
3 artikla
CN-koodiin 1006 kuuluvaa riisiä ja rikkoutuneita riisinjyviä koskevien tuontitodistushakemusten jättäminen asetuksessa (EY) N:o 2352/97 säädetyssä järjestelmässä keskeytetään 31 päivään joulukuuta 1997 asti.
4 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä joulukuuta 1997.

Labels: 10
3
17